வெய்தின் வான் சிறையினால் நீர் வேலையைக் கிழிய வீசி, நொய்தின் ஆர் அமுதம் கொண்ட நோன்மையே நுவலும் நாகர், 'உய்தும் நாம் என்பது என்னே? உறு வலிக் கலுழன் ஊழின் எய்தினான் ஆம்' என்று அஞ்சி, மறுக்கம் உற்று, இரியல்போனார். 21 துள்ளிய மகர மீன்கள் துடிப்பு அற, சுறவு தூங்க, ஒள்ளிய பனைமீன் துஞ்சும் திவலைய, ஊழிக் காலின், வள் உகிர் வீரன் செல்லும் விசை பொர மறுகி, வாரி தள்ளிய திரைகள் முந்துற்று, இலங்கைமேல் தவழ்ந்த மாதோ. 22